Document ID: /roh_data/filtered/Bilingualer_Corpus_interleaved-it-rm.jsonl.gz/1410

This is a text translated from Italian to Rumantsch Grischun.
Strategia immobiliare: i centri amministrativi rafforzano le regioni - anche a Coira

La strategia immobiliare del Cantone, già parzialmente attuata, punta su centri regionali forti. Ora anche a Coira deve essere attuato quello che è già una realtà in singole regioni: gran parte dell'amministrazione attiva a Coira deve essere accorpata in un complesso amministrativo di nuova realizzazione con circa 725 posti di lavoro. In questo modo si possono utilizzare preziose sinergie e risparmiare costi.

Le modifiche organizzative dovute alla riorganizzazione dell'Amministrazione cantonale del 2005 richiedono nuovi concetti di spazio che tengano conto delle mutate condizioni. Dopo un'ampia fase di analisi, nel 2006 il Governo grigionese ha deciso di mettere in atto la strategia immobiliare sviluppata dall'Ufficio edile. Con l'ottimizzazione del portafoglio immobiliare, l'accorpamento di singole unità amministrative in centri regionali e un'ottimizzazione dell'utilizzo degli spazi adibiti ad ufficio sulla piazza di Coira devono essere create le basi per utilizzazioni sinergiche, flessibilità, migliore collaborazione e un accresciuto beneficio ai clienti. Un obiettivo importante dell'attuazione della strategia con ubicazione a Coira è diminuire le spese per i locali.

La nuova strategia immobiliare punta su centri regionali forti. Già a Landquart, Ilanz e Roveredo l'attività è stata trasferita in centri amministrativi regionali. Nel 2007 il concetto attuativo per l'ubicazione di Coira è stato incluso nel Programma di Governo 2009-2012 come parte del punto centrale di sviluppo "Immobili".

A Coira, i cinque Dipartimenti dell'Amministrazione cantonale sono distribuiti su 44 ubicazioni. Sotto la denominazione di progetto "Sinergia" viene realizzata l'attuazione della strategia immobiliare per l'ubicazione di Coira. In esso le attuali sedi vengono ridotte di circa 16 oggetti in affitto e 11 di proprietà. Per raggiungere un calo il più ampio possibile delle spese dei locali e preziosi guadagni sinergici, i 725 posti di lavoro necessari nella nuova costruzione - come anche nelle regioni - devo essere possibilmente sistemati in un complesso edilizio. Con il concetto attuativo previsto, il Cantone costruisce per il domani e con uno sguardo ai prossimi 50 anni. L'attuazione permette una riduzione delle spese annuali per i locali di circa 2 mio. di franchi. Come ubicazione è prevista Coira ovest. Il terreno sull'area della caserma, con collegamenti eccellenti, può venire acquistato dalla Confederazione a condizioni favorevoli.

Questo progetto assolutamente economico è parte del Programma di Governo 2009-2012, che verrà deliberato nella Sessione di giugno del Gran Consiglio. Si prevede di indire un concorso di progettazione per il nuovo edificio amministrativo per l'inizio del 2009. Dopo l'approvazione nel 2010 da parte del Parlamento e del Popolo, la realizzazione deve aver luogo dal 2011, per cui è realistica una presa in consegna a partire dal 2014.

Organo: Governo

Fonte: it Cancelleria dello Stato dei Grigioni

Data: 21.05.2008

Strategia d'immobiglias: Ils centers administrativs rinforzan las regiuns - er a Cuira

La strategia d'immobiglias dal chantun ch'è gia vegnida realisada parzialmain metta l'accent sin ferms centers regiunals. Ussa duai vegnir realisà er a Cuira quai ch'è gia realitad en singulas regiuns: Ina gronda part da l'administraziun ch'è activa a Cuira duai vegnir concentrada en in cumplex administrativ che duai vegnir construì da nov e che duai cuntegnair circa 725 plazzas da lavur. Uschia pon vegnir tratgas a niz sinergias impurtantas e spargnads custs.

Las midadas organisatoricas sin fundament da la reorganisaziun da l'administraziun chantunala ch'è vegnida fatga l'onn 2005 dumondan novs concepts da spazi che tegnan quint da las cundiziuns ch'èn sa midadas. Suenter ina fasa da vastas analisas ha la regenza grischuna concludì l'onn 2006 da realisar la strategia d'immobiglias che l'uffizi da construcziun auta aveva sviluppà. Cun optimar il portfolio da las immobiglias, cun concentrar singulas unitads administrativas en centers regiunals e cun optimar l'utilisaziun dals locals da biro a Cuira duai vegnir creada la basa per trair a niz sinergias, per promover la flexibilitad, per meglierar la collavuraziun e per augmentar il niz per la clientella. Ina finamira centrala da la realisaziun da la strategia a Cuira è quella da reducir persistentamain ils custs dals locals.

La nova strategia d'immobiglias metta l'accent sin ferms centers regiunals. A Landquart, a Glion ed a Roveredo èn gia vegnids mess en funcziun centers administrativs regiunals. Per Cuira è vegnì integrà l'onn 2007 il concept da realisaziun sco part dal punct central da svilup "immobiglias" en il program da la regenza 2009 fin 2012.

A Cuira èn collocads ils tschintg departaments da l'administraziun chantunala en 44 differents lieus. Sut il num da project "Sinergia" vegn realisada la strategia d'immobiglias per la plazza da Cuira. Ils lieus actuals vegnan reducids per 16 objects da locaziun e per 11 agens objects. Per cuntanscher ina reducziun dals custs dals locals uschè gronda sco pussaivel e per trair a niz las sinergias impurtantas, ston vegnir collocadas las 725 plazzas da lavur ch'èn necessarias - sco gia en las regiuns - en in edifizi nov, e quai cun preferenza en in cumplex d'edifizis. Il concept da realisaziun previs permetta al chantun da construir per damaun ed en vista als proxims 50 onns. Sch'il concept vegn realisà, vegnan ils custs dals locals che resultan annualmain reducids per circa 2 milliuns francs. Sco lieu da staziunament è previs Cuira vest. Il bain immobigliar cun in'avertura excellenta che sa chatta sin l'areal da la caserna po vegnir acquistà da la confederaziun a cundiziuns favuraivlas.

Quest project dal tuttafatg economic è ina part dal program da la regenza 2009 fin 2012 che vegn deliberà en la sessiun da zercladur dal cussegl grond. Il cumenzament da l'onn 2009 èsi previs da far ina concurrenza da planisaziun per il nov edifizi administrativ. Suenter ch'il parlament ed il pievel han acceptà il project l'onn 2010, duai el vegnir realisà gia il decurs da l'onn 2011. A partir da l'onn 2014 vegni ad esser pussaivel da sa chasar en l'edifizi.

Gremi: regenza

Funtauna: rg chanzlia chantunala dal Grischun

Data: 21.05.2008